kardosdrur/scandi-wiki huggingface dataset:
Naturpark Nordals

Naturpark Nordals er en dansk dansk naturpark på øen Als, som den blev 16. december 2020 blev godkendt som naturpark. Naturparken dækker et område på 1.928 hektar og har inden for afgrænsningen 1008 hektar natur, der strækker sig fra Stegsvig i vest til Nordborg Sø i øst, og som mod syd går ned til området ved Bundsø.

Landskabet 
Naturparken er præget af den seneste istid, som efterlod et kuperet landskab med bakker og lange fjordarme, som nu er et genskabt sø- og fjordlandskab i et bakket, kystnært landbrugsland. Med genopretningen af Mjels Sø og Bundsø fremstår fjordlandskabet, som det gjorde i slutningen af det 15. århundrede, hvor de inderste dele af fjordarmen blev afskåret fra havet og inddæmmet til søer. Inden for naturparkens grænser kan der opleves mange forskellige naturtyper og flere områder med høj naturkvalitet.
For omkring 18.000 år siden havde den ungbaltiske gletscher sin hovedopholdslinje hen over Nordals. Isen rykkede frem og smeltede væk fra området og skabte på den måde et kuperet landskab med bakker, lavninger og søer. Da isen begyndte at smelte, gravede smeltevandet under isen dybe render ned i landskabet, så der blev dannet langstrakte dalstrøg på tværs af Nordals. I naturparken kan man opleve to store øst-vestgående tunneldale. Den ene udgøres af Nordborg Sø og dalen omkring Nordborg Bæk, mens den anden udgøres af fjordarmen mod Stegsvig, Farresdam, Dyvig, Oldenor, Mjelsvig, Mjels Sø og Bundsø. På tværs forbindes de af en mindre smeltevandsdal i nord-syd-gående retning langs Gammeldam under Nordborgvej, forbi Luffes Plads og videre mod Nordborg Slot. Efter afsmeltningen af isen er de lavtliggende dale blevet overtaget af havet, og længere inde i landet forbindes fjordarmens vådområder og søen af ferske vandløb.

Naturbeskyttelse 
Langs randen af søerne og kysten og i flere små pletter på land finder man § 3 beskyttet natur. Sønderborg Kommune har gennemført en naturregistrering, hvor disse arealer og de tilknyttede naturarealer med en høj naturværdi er medtaget ved kortregistrering og besigtigelse på stedet.

Referencer

Eksterne henvisninger og kilder 
 www.naturpark-nordals
 Værd at vide om Naturpark Nordals
 Idéoplæg til etablering af Naturpark Nordals

Nordals
Als
Lokaliteter i Sønderborg Kommune
Etableret i 2020
Olga Nikolajevna af Rusland (1822-1892)

Olga Nikolajevna af Rusland () (11. september 1822 – 30. oktober 1892) var en russisk storfyrstinde, der var dronning af Württemberg fra 1864 til 1891.

Hun var datter af tsar Nikolaj 1. af Rusland og blev gift med kong Karl 1. af Württemberg.

Biografi

Tidlige liv 
Storfyrstinde Olga Nikolajevna blev født den 11. september 1822 i Sankt Petersborg i det Russiske Kejserrige. Hun var det tredje barn og anden datter af tsar Nikolaj 1. af Rusland i hans ægteskab med prinsesse Charlotte af Preussen.

Ægteskab 
Storfyrstinde Olga giftede sig den 13. juli 1846 på Petergof med den senere kong Karl 1. af Württemberg. Ægteskabet var barnløst.

Død 
Dronning Olga døde 70 år gammel den 30. oktober 1892 i Friedrichshafen i Württemberg.

Referencer

Eksterne links 

Huset Holsten-Gottorp-Romanov
Kongelige fra Rusland
Dronninger af Württemberg
Personer fra Sankt Petersborg
Aleksandra Pavlovna af Rusland

Aleksandra Pavlovna af Rusland (; ) (9. august 1783 – 16. marts 1801) var en russisk storfyrstinde, der var datter af tsar Pavel 1. af Rusland og blev gift med ærkehertug Josef af Østrig, palatin af Ungarn.

Biografi

Tidlige liv 
Storfyrstinde Aleksandra Pavlovna blev født den 9. august 1783 i Tsarskoje Selo udenfor Sankt Petersborg i det Russiske Kejserrige. Hun var det tredje barn og første datter af tsar Pavel 1. af Rusland i hans andet ægteskab med Sophie Dorothea af Württemberg.

Ægteskab 
Storfyrstinde Aleksandra blev gift den 30. oktober 1799 på Gattjina-slottet med ærkehertug Josef af Østrig. I ægteskabet blev der født en datter, Alexandrine, men både mor og barn døde som resultat af fødslen.

Død 
Ærkehertuginde Aleksandra døde 19 år gammel i barselsseng den 16. marts 1801 i Buda i Ungarn.

Referencer

Eksterne links 

Huset Holsten-Gottorp-Romanov
Kongelige fra Rusland
Ærkehertuginder af Østrig
Personer fra Sankt Petersborg
Krampus (film)

Krampus er en amerikansk film fra 2015 instrueret af Michael Dougherty.

Medvirkende 

 Emjay Anthony som Max Engel
 Adam Scott som Tom Engel
 Toni Collette som Sarah Engel
 David Koechner som Howard
 Allison Tolman som Linda
 Conchata Ferrell som tante Dorothy
 Stefania LaVie Owen som Beth Engel
 Krista Stadler som Omi Engel
 Lolo Owen som Stevie
 Queenie Samuel som Jordan
 Maverick Flack som Howie Jr.
 Mark Atkin som Ketkrókur
 Sage Hunefeld som Baby Chrissie
 Leith Towers som Derek,
 Curtis Vowell som DHL Mand
 Luke Hawker som Krampus
 Brett Beattie som Der Klown, Jack-in-the-box.

Stemmer 
 Gideon Emery som Krampus
 Seth Green som honningkage mandLumpy
 Breehn Burns som honningkage mand Dumpy
 Justin Roiland som honningkage mand Clumpy
 Ivy George som Perchta Cherub

Kilder

Eksterne henvisninger 
 

Amerikanske film fra 2015
Julefilm fra USA
Engelsksprogede film
Gyserkomediefilm fra USA
Hjermind Kirke

Hjermind Kirke er en kirke i Viborg Stift. 

Den hvidkalkede kirke er en romansk kirke bestående af skib og smallere kor fra 1100- eller måske første halvdel af 1200-tallet samt et senere tilbygget vesttårn. De oprindelige mure er over en skråkantsokkel i hovedsagen opført af kvadre af al, men i nyere tid for en stor del skalmuret med mursten. Kvadermuren er bedst bevaret på nordsiden, hvor der tillige findes tre romanske vinduer, et i koret og to i skibet. De oprindelige døre ses endnu, men begge er blevet tilbudets. Det senmiddelalderlige tårn af mursten har vistnok tidligere være højere.

På skibets søndre murværk læses i smedede murankre under tagskægget initialerne M C F H samt hvad der umiddelbart kan læses som årstallet 1245; dog er det andet ciffer et omvendt syvtal, hvor med årstallet skal læses som 1745. 

Kirker i Viborg Kommune
Kirker i Viborg Stift
Sanfedisme

Sanfedismen (fra Santa Fede, "Hellige Tro" på italiensk) var en bevægelse, som bestod af konge- og kirketro bønder i Kongeriget Napoli under revolutionskrigene. De blev mobiliseret af kardinal Fabrizio Ruffo til kamp imod den liberale og pro-franske Parthenopæiske Republik i 1799, og deres kamp kulminerede med restaureringen af monarkiet under Ferdinand IV af Napoli. Bevægelsens fulde navn var den hellige tros hær i vor Herre Jesus Kristus (italiensk: Armata della Santa Fede in nostro Signore Gesù Cristo,  og dens medlemmer blev kaldt sanfedister (italiensk: sanfedisti).

Udtrykkene "sanfedisme" og "sanfedister" bruges undertiden mere generelt til at henvise til enhver religiøst motiveret, improviseret bondehær, der sprang op på den italienske halvø for at modstå de nyoprettede franske klientrepublikker. Udtrykkene er tilsvarende blevet brugt om og af en yderligtgående katolsk sekt i Kirkestaten, som med pavelig støtte bekæmpede liberale og revolutionære tendenser. De opnåede stor indflydelse under pave Leo 12. i 1820'erne. Under pave Gregor 16. blev de i 1831 til en væbnet milits. I Kirkestaten stod de i modsætning til de frisindede carbonari.

Se også 

 Italiens historie
 Revolutionskrigene

Kilder

Litteratur 

 <bdi>
 
 

Napoli
Italiens historie
Conchata Ferrell

Conchata Galen Ferrell (28. marts 1943 i Charleston, West Virginia- 12. oktober 2020 i Sherman Oaks, Californien,) var en amerikansk skuespiller.

Ferrell er bedst kendt for sin rolle som husholdersken Berta i TV-serien Two and a Half Men, som hun modtog to Emmy- nomineringer for i 2005 og 2007.

Filmografi 
Krampus (2015)
Kabluey (2007)
Mr. Deeds (2002)
Erin Brockovich (2000)
Touch (1997)
En mand går amok (1991)
Edward Saksehånd (1990)
Kærester (1988)

Kilder

Eksterne henvisninger 
 

Skuespillere fra West Virginia
Personer døde af hjertestop
Personer fra Charleston (West Virginia)
Parthenopæiske Republik

Den Parthenopæiske Republik () eller Napolitanske Republik (Repubblica Napoletana) var en kortvarig, semi-autonom republik beliggende i Kongeriget Napoli og støttet af den revolutionære franske første republik. Republikken opstod under de franske revolutionskrige, efter at kong Ferdinand IV flygtede for de invaderende franske tropper. Republikken eksisterede fra 21. januar til 13. juni 1799 og faldt sammen, da Ferdinand med britisk hjælp og støtte fra sanfedisterne vendte tilbage for at genoprette kongedømmets autoritet og med magt undertrykte de republikanske aktiviteter.

Navnet er afledt af Parthenope, som var byen Napolis ældste navn, idet det var navnet på den græske koloni, som blev grundlagt på stedet i antikken.

Kilder

Yderligere læsning 

 Acton, Harold. Bourbons of Naples (1731–1825) (2009)

Forhenværende republikker
Forhenværende lande på den italienske halvø
Marionetstater under de franske krige
Mark Boone Junior

Mark Boone Junior (født Mark Heidrich, 17. marts 1955 i Ohio) er en amerikansk skuespiller.

Mark Boone Junior som spiller med i Sons of Anarchy, har tidligere været medvirkende i film som 2 Fast 2 Furious og Die Hard 2. Dog var det ikke hans helt store gennembrud, det var Sons Of Anarchy, hvor han spiller rollen Bobby Munson som er en del af motorcykel klubben Sons Of Anarchy.

Referencer

Eksterne henvisninger 

 

Skuespillere fra Ohio
Personer fra Cincinnati
Atomare enheder

Atomare enheder er et enhedssystem, hvor faktorer kan sættes lig med 1 og derved gøre ligninger simplere. Atomare enheder bruges hovedsageligt inden for atomfysik og kvantekemi.

Motivation og definition 
Schrödinger-ligningen for en elektron i et Coulomb-potential - et brintatom - er med SI-enheder givet ved:

Det første led er den kinetiske energi, hvor  er den imaginære enhed,  er Plancks konstant divideret med ,  er elektronens masse, og  er Laplace-operatoren. Det andet led er potentialet fra atomkernen, hvor  er en elementarladning,  er vakuumpermittiviteten, og  er afstanden til atomkernen. På højre side er  elektronens energi. Elektronen er på begge sider repræsenteret af bølgefunktionen .

Denne ligning er fuld af faktorer, som kan sætte lig med 1. Dette kan vises ved først at omskrive afstandene til at være givet ved antal , hvor  er ukendt:

Når dette indsættes, er den første faktor nu divideret med  pga. Laplace-operatoren, mens den anden faktor er divideret med :

For at faktorerne kan sættes uden for parantesen, skal de være lig med hinanden. Derved kan  bestemmes:

Dette er Bohr-radiussen

og den atomare enhed for afstand kaldes derfor for Bohr, hvor:

Faktorerne kan nu flyttes uden for parantesen:

Denne faktor har enhed af energi, og energien  omdefineres derfor til at være antallet af denne størrelse:

Den atomare enhed for energi kaldes for Hartree, hvor

Schrödinger-ligningen med atomare enheder skrives altså

hvilket er meget simplere end før.

Som eksempel har elektronens grundtilstand jf. Bohrs atommodel nu energien  Hartree eller blot .

Kildehenvisninger 

Kvantekemi
Enhedssystemer
Hanna Pauli

Hanna Pauli (født Hirsch 13. januar 1864 i Stockholm; død 29. december 1940 i Solna) var en svensk kunstmaler.

Hanna Hirsch var datter af musikudgiveren Abraham Hirsch. Hun studerede først på August Malmströms kunstskole i Stockholm 1876-79 og derefter på Konstakademien, Kungliga Akademien för de fria konsterna.
Hun fortsatte sin uddannelse ved Académie Colarossi i Paris 1885-87, og i 1887 lykkedes det hende at få portrættet af sin finske kollega Venny Soldan-Brofeldt på Pariserudstillingen. Samme år giftede hun sig med kollegaen Georg Pauli, og de flyttede tilbage til Stockholm.

Som mange af sine mandlige malervenner fra Varbergskolen malede hun i 1880'erne genre- og landskabsmalerier, i 1890'erne nogle få symbolistiske billeder, men kom derefter især til at dyrke portrætmaleriet.

Referencer

Litteratur
 Om Hanna Pauli side 212ff i kataloget 1880-erne i nordisk maleri, Statens Museum for Kunst København, marts-maj 1986. – Af Margareta Gynning ('förste intendent vid Nationalmuseum i Stockholm')

Eksterne henvisninger

 Hanna Pauli i Svenskt kvinnobiografiskt lexikon af Margareta Gynning og Hanna Pauli i Svenskt biografiskt lexikon af samme forfatter
 Hanna Pauli hos Digitaltmuseum.org og Hanna Paulis gravplads på Finngraven.se

Malere fra Sverige
Svenskere i 1800-tallet
Svenskere i 1900-tallet
Personer fra Stockholm
Finstruktur

Inden for atomfysik refererer finstruktur til at atomers spektrallinjer splittes pga. spin og relativistiske effekter, der ikke optræder i den ikke-relativistiske Schrödinger-ligning. Finstruktur blev første gang målt for brintatomet af Albert A. Michelson og Edward W. Morley i 1887, hvilket førte til, at teoretikeren Arnold Sommerfeld introducerede finstrukturkonstanten.

Kildehenvisninger 

Atomfysik
Præstegade (Ribe)

Præstegade er en gade i det gamle Ribe. Gaden er byens ældste gade og starter ved Ribe Domkirke og løber til Korsbrødregade. Præstegade var en vigtig gade, der forbandt Ribe Domkirke med Riberhus Slot.

Boderne i Præstegade 
Boderne i Præstegade er et godt eksempel på byggeri, der næppe havde overlevet, hvis ikke byen var gået fra storhed til stort fald og armod i midten af 1800-tallet. Der var ganske enkelt ikke råd til at rive dem ned.

Boderne blev opført omkring 1620 til at huse håndværkere og andre småborgere med få midler.

De fem boder består af:
 Præstegade 19 - adskiller sig ved at være den bedst bevarede af boderne, hvor især gadesidens bindingsværk er næsten intakt. Huset er det yngste af boderne og på tre fag
 Præstegade 21 - adskiller sig ved at have været udsat for en mindre heldig restaurering, der ses ved at bindingsværket har en helt andet symmetri end f.eks. nr. 19. Huset er på fire fag.
 Præstegade 23 - huset er på fire fag og skulle være det ældste af boderne
 Præstegade 25 - huset er på fire fag
 Præstegade 27 - huset er på fire fag og adskiller sig ved en velbevaret hølem ud mod gaden

I 2011 modtog boderne Esbjerg Kommune Byfonds bevaringspris med det argument, at de bidrager til en helhedsoplevelse af datidens Ribe.

Litteratur 
 Bevaringsplan Ribe af 1969 af Hans Henrik Engqvist
 
 Boderne i Præstegade er noget særligt­­­­­ Ribe Ugeavis 14. december 2011

Eksterne henvisninger 

Gader i Ribe
Folkeafstemningen i Sopron

Folkeafstemningen i Sopron fandt sted den 14.-16. december 1921. I denne folkeafstemning stemte beboerne i et område på 257 km2, der bestod af Sopron og otte omkringliggende bosættelser, om de skulle forblive i Ungarn eller tilslutte sig Østrig. Det var den eneste folkeafstemning om det tidligere Kongeriget Ungarns omstridte grænser, som blev tilladt af Ententen efter første verdenskrig.

Deltagende områder 

Følgende bosættelser deltog i folkeafstemningen. De ungarske navne er angivet med deres tyske navne i parentes:

 Ágfalva (Agendorf)
 Balf (Wolfs)
 Fertőboz (Holling)
 Fertőrákos (Kroisbach)
 Harka (Harkau)
 Kópháza (Kohlnhof)
 Nagycenk (Zinkendorf)
 Sopron (Ödenburg)
 Sopronbánfalva (Wandorf)

Resultater 

26.879 mennesker var stemmeberettigede ved folkeafstemningen. 24.063 af dem stemte. 15.534 stemte på Ungarn, mens 8.227 stemte på Østrig. 502 stemmesedler var ugyldige.

I hovedbyen Sopron havde 18.904 indbyggere ret til at stemme i folkeafstemningen. På tidspunktet for folkeundersøgelsen havde Sopron 37.509 beboere. Her stemte et stort flertal (72,7%) på Ungarn med en valgdeltagelse på 89,2%. Men i de 8 landsbyer var støtten til Østrig større, med 5 landsbyer, der stemte på Østrig. Kun Nagycenk, Fertőboz og Kópháza stemte på Ungarn.

Kilder 

Folkeafstemninger
Ungarns historie
Eskimo (flertydig)

Eskimo er en forældet betegnelse for inuitter.

Eskimo kan også henvise til:

 Eskimo (film fra 1930), en norsk-dansk romantisk eventyr- og dramafilm
 Eskimo (film fra 1933), en amerikansk dramafilm instrueret af W. S. Van Dyke
 Eskimo (album), et album med The Residents

Referencer
Sol over Danmark

Sol over Danmark kan henvise til

 Sol over Danmark (film fra 1936), en komediefilm instrueret af Holger-Madsen
 Sol over Danmark (film fra 1944), en dansk dokumentarfilm
Finnerödja

Finnerödja er et byområde i Laxå kommun i Örebro län i Sverige, og kyrkby i Finnerödja socken i Västergötland. Byen ligger i Tiveden ved Västra stambanan og E20 i Västergötland.

Historie 
Finnerödja var tidligere kendt for sin jordbærdyrkning, som var omfattende fra 1940'erne til starten af 1980'erne. Plukningen var et populært sommerjob blandt unge skoleelever, hvilket førte til den årlige konkurrence Miss Jordgubbe.

Da finner i anden halvdel af 1500-tallet flyttede til skovområdet Tiveden, begyndte den egentlige bebyggelse. Finnerödja var først navnet på en gård (1587), men blev senere sognenavnet for Finnerödja socken.

Hæren lod under 2. verdenskrig bygge seks store centrallagre for drivmidler i Sverige, hvoraf ét var beliggende i Finnerödja.

Krämarstaden var en såkaldt tatereby, beliggende cirka tre kilometer fra Finnerödja. Navnet kommer fra krämare (rejsende sælger). Her boede tatere i næsten 20 år inden de forsvandt i noget som lignede en etnisk udrensning i 1920'erne.

Referencer 

Byer i Laxå kommun
Sámi Grand Prix

Sámi Grand Prix er en årlig samer sangkonkurrence, der bliver arrangeret under Samisk Musikkfestival i Kautokeino, Norge. Den første konkurrence blev afholdt i 1990. Vinderen af konkurencen går videre til at deltage i Liet-Lávlut, som er en musikkonkurrence for europæiske minoritetssprog. Sámi Grand Prix består af to dele: joik og sang. Kunstnerne kommer normalt fra Norge, Sverige og Finland.

Vindere

Se også 
 Melodi Grand Prix

Referencer

Eksterne henvisninger 
 Hvem-Hva-Når om Sámi Grand Prix (Who-What-When at the Sámi Grand Prix) at NRK

Etableret i 1990
Musikkonkurrencer
Samer
Pigsvamp

Pigsvamp er en gruppe svampe, som tilhører rækken basidiesvampe.

Pigsvampe kendetegnes ved at have "pigge", hvor deres basidium vokser. De er ikke gitige, men kun få af arterne bruges i madlavning.

Galleri (eksempler)

Referencer 

Svampe
Mustafa Sayegh

Mustafa Sayegh (født 1985 i Libanon) er en dansk eks-muslim, debattør, foredragsholder, forfatter, musiker, malermester og stifter af Foreningen Frafalden (stiftet i 2020). Mustafa er også kendt som "Musse" og har tidligere brugt kunstnernavnet "Derkeren", som er en sammenskrivning af ordene "dansker" og "perker".

Mustafa blev født i 1985 i Libanon og kom til Danmark som spæd sammen med sine forældre. Som barn boede han i Ribe, men flyttede som teenager til Skovparken i Kolding der har været på den såkaldte ghettoliste. I dag bor han i et rækkehus i Kolding.

Mustafa er, eller har desuden været, rapper/sanger og sangskriver, ansat på Ungdomsskolen i Kolding, frivillig ved værestedet SPACE for tidligere og nuværende anbragte unge og formand for skolebestyrelsen på Munkevængets Skole i Kolding.

Han stillede op til kommunalvalget 2017 i Kolding Kommune for Venstre. Under valgkampen kritiserede han Nye Borgerlige for ville fratage udlændinge i Danmark valgretten ved kommunal- og regionsrådvalg. I 2021 var han medlem af Nye Borgerlige.

I 2020 boede Sayegh i Kolding sammen med en kæreste og deres fælles barn. Han har desuden et barn fra et tidligere ægteskab. Han er libanesisk statsborger. I 2018 var han tæt på at søge dansk statsborgerskab, men fortrød det.

Offentlig debat 

Mustafa bidrager til forskellige aviser og andre nyhedsmedier, og deltager ofte i medierne med kommentarer, læserbreve, artikler, debatindlæg og interviews, især i forbindelse med stiftelsen af Foreningen Frafalden for eks-muslimer i Danmark.

Bogen FRI 
I marts 2020 udgav han bogen "FRI" via forlaget Mellemgaard. Fortællingen er baseret på Mustafas egen historie, og handler om at vokse op som muslim, men slet ikke føle sig fri i en religion fuld af regler.

Foreningen Frafalden 
Den 22. august 2020 stiftede Mustafa Sayegh den første forening for eks-muslimer i Danmark, "Foreningen Frafalden".

Foreningen arbejder for at skabe fællesskab og netværk for eks-muslimer i Danmark. Den danske forening har kontakt til andre lignende foreninger i verden, heriblandt et tæt samspil med den norske forening "Ex-Muslims Of Norway".

Referencer

Eksterne henvisninger 
 Foreningen Frafalden

Islamkritikere
Dansksprogede forfattere fra Danmark
Debattører fra Danmark
Foredragsholdere fra Danmark
Foreningsformænd fra Danmark
Danskere i 2000-tallet
Mullhyttan

Mullhyttan er et byområde i Lekebergs kommun i Örebro län i Sverige, beliggende ved foden af det sydlige Kilsbergen i det vestlige Närke.

Lige syd for Mullhyttan ligger højmosen Skagerhultsmossen, som siden 1982 har været et naturreservat. 6 kilometer nordvest for bebyggelsen ligger søen Multen med flere forskellige badesteder, blandt andet NF Bergslagens Solsport nøgenbad Trumön. Foreningerne Mullhyttans IF og Mullhyttans bygdeförening bedriver en bred virksomhed i byen. Mullhyttan kaldes ofte "Porten til de blå bjerge".

Historie 
Mullhyttan er beliggende i Kvistbro socken og indgik efter kommunalreformen 1862 i Kvistbro landskommun. I denne blev Mullhyttans municipalsamhälle indrettet til byen den 4. juni 1943. Landskommunen og byen blev fra 1952 en del af Svartå landskommun, hvor municipalsamhället blev opløst den 31. december 1958. Fra 1967 til 1971 indgik byen i Lekebergs landskommun, derefter frem til 1995 i Örebro kommun og så i Lekebergs kommun.

Bygninger 
Mullhyttans kyrka blev opført i 1927 efter en indsamling.

Begivenheder 
Den tredje weekend efter midsommer arrangeres Mullhyttemarken, som lokker mange besøgende til byen.

Referencer 

Byer i Lekebergs kommun
Dan-Bunkering

Dan-Bunkering er en dansk virksomhed fra 1981, der beskæftiger sig med handel af brændstof.

Historie 
Man kan spore oprindelsen for Dan-Bunkering tilbage til Julius Mortensen Shipping, der blev stiftet i 1876. I 1974 blev en anden lokal virksomhed opkøbt, og virksomheden ændrede i den forbindelse navn til H. Sommers Eftf. Shipping ApS.

I 1981 var Torben Østergaard-Nielsen med til at stifte virksomheden Dan-Bunkering ApS, da forretningsdelen omkring salg af olie blev til sin egen selvstændige virksomhed. Tre år senere blev virksomheden omdøbt til A/S Dan-Bunkering Ltd, nogle år efter stiftelsen af Dan-Bunkering overtog Torben Østergaard-Nielsen ejerskabet.

I 2014 skrev Berlingske, at virksomheden var verdens 3. eller 4. største inden for salg af brændstof og smøreolie.

Salg af brændstof til Syrien 
Danmarks Radio kunne i april 2019 afsløre, at Dan-Bunkering havde leveret jetbrændstof til Syrien via russiske skibe, hvilket er imod EU's sanktioner mod landet.

Referencer

Eksterne henvisninger 
 Officiel hjemmeside
Olieselskaber i Danmark
Danske virksomheder etableret i 1981